31996L0085
L 086/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 96/85/ЕО НА ЕВРОПЕЙСКИЯ ПАРЛАМЕНТ И НА СЪВЕТА
от 19 декември 1996 година
за изменение на Директива 95/2/ЕО относно добавките в храни, различни от оцветители и подсладители
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност, и по-специално член 100а от него,
като взеха предвид Директива 89/107/ЕИО на Съвета от 21 декември 1988 г. за сближаване на законодателствата на държавите-членки относно хранителни добавки, разрешени за влагане в храни, предназначени за консумация от човека (1), и по-специално член 3, параграф 2 от нея,
като взеха предвид предложението на Комисията (2),
като взеха предвид становището на Икономическия и социален комитет (3),
като действат в съответствие с процедурата, заложена в член 189б от Договора (4),
като имат предвид, че преработените водорасли „Еucheuma“ представляват нова добавка в храните, използването на която е обосновано поради технологични съображения;
като имат предвид, че е необходимо да се преработи списъка с разрешените добавки в храните, който се съдържа в Директива 95/2/ЕО на Европейския парламент и на Съвета от 20 февруари 1995 г. относно добавките в храни, различни от оцветители и подсладители (5), за да се разреши използването на тази добавка;
като имат предвид, че бе проведена консултация с Научния комитет по храните;
като имат предвид, че ще бъдат приети критерии за чистота съгласно процедурата, заложена в член 11 от Директива 89/107/ЕИО;
ПРИЕХА НАСТОЯЩАТА ДИРЕКТИВА:
Член 1
Следната добавка в храна се включва след Е № 407 в таблицата в приложение I към Директива 95/2/ЕО:
„Е №
Наименование
Е 407а
Преработени водорасли „eucheuma““
Член 2
Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива не по-късно от три месеца след нейното публикуване, за да разрешат търговията с и употребата на продукти, които са в съответствие с настоящата директива.
Те незабавно информират Комисията за това.
Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Настоящата директива влиза в сила на седмия ден след датата на публикуването ѝ в Официален вестник на Европейските общности.
Член 4
Адресати на настоящата директива са държавите-членки.
Съставено в Брюксел на 19 декември 1996 година.